
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 183
                                                            din 16 septembrie 2020
privind vânzarea unei locuinţe din blocurile finanţate şi construite în Municipiul Sighişoara prin Agenţia Naţională pentru Locuinţe
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.422/07.09.2020 şi la Consiliul Local Sighișoara cu nr. 21.837/10.09.2020, de referatul de aprobare, înregistrat cu nr. 21.424/07.09.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;
Văzând prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare și prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare;
Ținând cont de prevederile Hotărârii Consiliului Local Sighişoara nr. 137/8 iulie 2014 privind mandatarea S.C. Apă Termic Transport S.A. Sighişoara, în vederea vânzării locuinţelor din blocurile finanţate şi construite în Municipiul Sighişoara prin A.N.L.;
Având în vedere prevederile Hotărârii Consiliului Local Sighişoara nr. 142/29 august 2019 privind aprobarea Regulamentului de vânzare a locuinţelor de tip A.N.L. situate pe raza Municipiului Sighişoara; 
Având în vedere dispoziţiile art. 64 din Legea nr. 24/2000 privind normele de tehnică legislativă pentru elaborarea actelor normative, republicată;
Având în vedere solicitarea de cumpărare a unui apartament din blocurile construite în Municipiul Sighişoara prin Agenţia Naţională pentru Locuinţe, formulată de chiriașul locuinței de acest tip;

Având în vedere Raportul de specialitate cu nr. 1.813/04.09.2020 al S.C. Apă Termic Transport S.A., înregistrat la Municipiul Sighişoara cu nr. 21.425/07.09.2020, cu propunerea de aprobare a vânzării unei locuinţe din blocurile finanţate şi construite în Municipiul Sighişoara prin Agenţia Naţională pentru Locuinţe;

               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” şi “c”, alin. (3) lit. “d”, alin. (6) lit. “b”, alin. (7) lit. “q”, alin. (14), art. 139 alin. (2) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
Art. 1. Se aprobă vânzarea apartamentului nr. 2, situat în Municipiul Sighișoara, str. Rozelor nr. 19, bloc 403, înscris în Cartea Funciară nr. 56032 - C1 - U3  Sighișoara, având număr cadastral 56032 - C1 - U3, către domnul Cremene Robero Nicolae și doamna Cremene Emanuella Mihaela, având componența locativă descrisă potrivit releveului - anexa nr. 1 la prezenta hotărâre, apartament pe care îl dețin și în prezent, conform contractului de închiriere nr. 129/15.11.2004, așa cum a fost modificat și completat prin actele adiționale încheiate.
Art. 2. Se aprobă prețul de vânzare a apartamentului prevăzut la art. 1 din prezenta hotărâre, care este de 231.384,08 lei, conform fișei de calcul, anexa nr. 2 la prezenta hotărâre, preț care va fi actualizat la data vânzării efective, având în vedere prevederile legale în vigoare.

Art. 3. Reprezentanţii S.C. Apă Termic Transport S.A. se încredinţează cu ducerea la îndeplinire a prevederilor prezentei hotărâri.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian      
                                            Contrasemnează pentru legalitate
                                   SECRETARUL GENERAL al municipiului,

                       Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  3 ex. S.C. Apă Termic Transport  S.A.
12 ex.

B.A. 

